Aktivisti chcú zakázať hazard, podpisy chcú zbierať cez voľby
Boj proti hazardu chcú Bratislavčania zintenzívniť počas volieb. Ešte vlani v máji začali zbierať podpisy pod petíciu, ktorou chcú na území mesta zakázať hazardné hry. Podpisov je však stále málo. Aktivisti chcú preto využiť voľby a zbierať podpisy priamo pri volebných miestnostiach.
Na zákaz hazardu v Bratislave treba podpisy aspoň 30 percent dospelých obyvateľov, teda približne 120-tisíc. Bratislavský primátor Ivo Nesrovnal a starostovia, ktorí tvoria petičný výbor, pôvodne očakávali, že sa podpisy podarí vyzbierať do konca minulého roka.
"Zatiaľ máme vyzbieraných desať percent, čo predstavuje viac ako 31 000 podpisov. A potrebujeme ešte 20 percent. Počas volieb je toto číslo reálne, pretože ľudia sa budú koncentrovať na volebných miestach," píšu organizátori petície na propagačných materiáloch.
Pripravujú preto akciu v deň volieb, sobotu 5. marca. Dobrovoľníci s petičnými hárkami budú oslovovať občanov hlavného mesta priamo pri volebných budovách.
"Aby sme v Bratislave pokryli všetkých 119 volebných budov, potrebujeme v Bratislave okolo 800 dobrovoľníkov," uvádzajú na stránke Zastavmehazard.sk. Aktivisti preto lákajú dobrovoľníkov na sprievodný program. V piatok pred voľbami bude koncert, vo volebnú sobotu večer guláš či nočná hra.
"Výskyt hazardu v Bratislave presiahol únosnú mieru. Počet kasín a hracích automatov ničí Bratislavu, vytvára sociálne problémy a ničí naše rodiny. Trend európskych miest je úplne opačný, Viedeň a Brno vytlačilo hazard zo svojich ulíc, Praha hazard ide zakázať," hovoril bratislavský primátor Nesrovnal pri spustení petície.
Podstatou petície je žiadosť obyvateľov Bratislavy od 18 rokov adresovaná mestskému zastupiteľstvu na prijatie všeobecne záväzného nariadenia. Tým má byť ustanovené, že hazardné hry nemožno na území mesta prevádzkovať.
Aby bola petícia záväzným podkladom pre nové nariadenie, musí ju podpísať minimálne 30 percent dospelých Bratislavčanov. Samotné nariadenie musí prijať hlavné mesto ako obec s platnosťou pre celé svoje územie. Mestské časti Bratislavy totiž podľa platného zákona nemajú právomoc takéto nariadenie prijať.
V Bratislave je podľa organizátorov 232 herní, 588 výherných prístrojov a 2 177 videoherných automatov.
Medzičasom sa inicatíva Zastavme hazard rozširuje do ďalších miest. K Bratislave a jej "volebnej" akcii sa chcú pridať aj Galanta, Nitra či Ružomberok.
-rp-, TASR
Foto: Flickr.com, zastavmehazard.sk
Dnes treba vedieť
Predaj Denníka N sa v treťom štvrťroku pohyboval na hranici približne 4000 výtlačkov za deň, informoval riaditeľ vydavateľstva N Press Lukáš Fila.
Futbalisti Bayernu Mníchov natiahli rekordnú sériu ligových víťazstiev na 10 zápasov.
Nový bratislavský Starý most v noci na dnes preklenul Dunaj. Robotníkom tak ostáva na brehu už len dorobiť posledné metre na staromestskej strane a 75 metrov v Petržalke.
Ruský minister zahraničných vecí Sergej Lavrov a jeho americký kolega John Kerry hovorili dnes spolu o zorganizovaní rozhovorov medzi sýrskou vládou a opozíciou, informovalo o tom ruské ministerstvo zahraničných vecí.
Sprísnené pravidlá týkajúce sa žiadateľov o azyl platia od dnešného dňa v Nemecku. Platnosť nadobudli o týždeň skôr, ako bolo plánované, informovala agentúra DPA.
Nové tváre aj mladá krv. KDH schválilo v sobotu kandidátku k budúcoročných voľbám.
Kardinál Ján Chryzostom Korec zomrel dnes o pol druhej popoludní v Nitre vo veku 91 rokov. Prinášame prvé reakcie na smutnú udalosť.
Juhoamerický futbalový šampionát Copa America sa budúci rok uskutoční premiérovo v USA.
Predsedníčka Súdnej rady Jana Bajánková sa chce stretnúť s prezidentom Andrejom Kiskom, ktorý v piatok naznačil, že s vymenovaním nových sudcov počká, kým rada neprijme dlho pripravované zásady sudcovskej etiky.